Telgid püsti, väsitav sõit seljataga, ujumas käidud (WBB baas on kena järve kaldal), kell  hiline aga und ei tule. Mõtted olid ainult homsest karupildistamisest... lisaks ka jube kõva pind sattus magamiskoti alla (järgmine päev ostsin Kuhmos täispuhutava madratsi). Kuigi olen paarkümmend aastat tagasi onuga vallutanud Kamtšatka ja Kuriilide sopkasi, telkimine oli minu jaoks uus (see unustatud vana) elamus. Esimesel ööl saime ka korraliku äiksetormi koos vihmaga, igati vägev!